Γκάμπορ Κιράλι

Ο Γκάμπορ Φερέντς Κιράλι (ουγγρικά: Gábor Ferenc Király) (γενν. 1 Απριλίου 1976) είναι Ούγγρος πρώην επαγγελματίας ποδοσφαιριστής, ο οποίος αγωνιζόταν ως τερματοφύλακας.

Στην 25χρονη καριέρα του, ο Κιράλι πέρασε το μεγαλύτερο μέρος της καριέρας του στη Γερμανία και στην Αγγλία. Υπέγραψε στην Χέρτα Βερολίνου το 1997, εμφανίστηκε σε 198 επίσημους αγώνες και έπαιξε για το Μόναχο 1860 αργότερα στην καριέρα του. Στην Αγγλία, αγωνίστηκε στις Κρίσταλ Πάλας ΦΚ, Μπέρνλι ΦΚ και Φούλαμ και είχε δανεισμούς στη Γουέστ Χαμ Γιουνάιτεντ και στην Άστον Βίλα. Το 2015, εντάχθηκε ξανά στην ομάδα της πόλης του, Σόμπατεϊ Χάλαντας.

Από τότε που έκανε το ντεμπούτο του εναντίον της Αυστρίας το 1998, ο Κιράλι έκανε 108 συμμετοχές για την Εθνική Ουγγαρίας και είναι ο δεύτερος παίκτης όλων των εποχών σε συμμετοχές, πίσω από τον Μπαλάζ Ντζουντζάκ (109). Εκπροσώπησε το έθνος του στο Ευρωπαϊκό Πρωτάθλημα του 2016 και στις 14 Ιουνίου 2016 έγινε ο γηραιότερος παίκτης που εκπροσώπησε τη χώρα του σε Ευρωπαϊκό Πρωτάθλημα, σε ηλικία 40 ετών και 74 ημερών, ξεπερνώντας το προηγούμενο ρεκόρ των 39 ετών και 91 ημερών που κατείχε ο Λόταρ Ματέους. Το ρεκόρ επεκτάθηκε αργότερα σε 40 χρόνια και 86 ημέρες στις 26 Ιουνίου 2016. Ο Κιράλι αποσύρθηκε από την εθνική  ομάδα μετά τη διοργάνωση.

Σε όλη τη διάρκεια της καριέρας του, ο Κιράλι ήταν γνωστός για το ότι φορούσε μία αναγνωρίσιμη γκρι αθλητική φόρμα αντί για σορτς σχεδόν σε κάθε αγώνα που έπαιζε.

Σταδιοδρομία σε συλλόγους

Πρώτα χρόνια 
Γεννημένος στο Σόμπατχεϊ, ο Κιράλι ξεκίνησε την καριέρα του με τον τοπικό σύλλογο Σόμπατεϊ Χάλαντας το 1993, από τον οποίο μετακόμισε στην Χέρτα Βερολίνου της Μπούντεσλιγκα το 1997.

Εθνική ομάδα 
Ο Κιράλι έκανε το ντεμπούτο του για την Εθνική Ουγγαρίας εναντίον της Αυστρίας στις 25 Μαρτίου 1998, στο Στάδιο Ερνστ Χάπελ. Μετά από μόλις τέσσερα λεπτά, απέκρουσε ένα πέναλτι από τον πρώτο σκόρερ όλων των εποχών της Αυστρίας, Τόνι Πόλστερ και η Ουγγαρία κέρδισε με 3–2. Κατά τη διάρκεια των προκριματικών του Παγκοσμίου Κυπέλλου του 2006, ο Κιράλι ήταν ο μόνος παίκτης στην ομάδα της Ουγγαρίας που εμφανίστηκε και στους δέκα προκριματικούς αγώνες της. Δεν είχε παίξει για την εθνική ομάδα από την ντροπιαστική ήττα με 2–1 από τη Μάλτα στις 11 Οκτωβρίου 2006, αλλά κλήθηκε στην ομάδα για τα προκριματικά του Παγκοσμίου Κυπέλλου εναντίον της Σουηδίας και της Πορτογαλίας το Σεπτέμβριο του 2009 και παρέμεινε στην ομάδα παρότι ήταν δεύτερος στην επιλογή, πίσω από τον Γκάμπορ Μπάμπος.

Στις 12 Νοεμβρίου 2015, έκανε την 100ή συμμετοχή του για την Ουγγαρία, σε μια εκτός έδρας νίκη με 1–0 εναντίον της Νορβηγίας στον πρώτο αγώνα των πλέι οφ των προκριματικών του Ευρωπαϊκού Πρωταθλήματος του 2016 στο Όσλο. Ήταν ο δεύτερος Ούγγρος που έφτασε στο ορόσημο, μετά τον Γιόζεφ Μπόζικ. Ο Κιράλι κλήθηκε τελικά στην ομάδα της Ουγγαρίας για το Ευρωπαϊκό Πρωτάθλημα του 2016.

Στις 14 Ιουνίου 2016, ο Κιράλι έπαιξε στον πρώτο αγώνα των ομίλων, σε μια νίκη 2–0 επί της Αυστρίας στον Όμιλο ΣΤ΄ του Ευρωπαϊκού Πρωταθλήματος 2016 στο Nouveau Stade de Bordeaux του Μπορντό. Ως εκ τούτου, έγινε ο γηραιότερος παίκτης που συμμετείχε στη διοργάνωση, σπάζοντας το ρεκόρ του Λόταρ Ματέους. Τρεις ημέρες αργότερα, στις 18 Ιουνίου 2016, έπαιξε στην ισοπαλία με 1–1 εναντίον της Ισλανδίας στο Σταντ Βελοντρόμ της Μασσαλίας. Έπαιξε επίσης στον τελευταίο αγώνα των ομίλων σε μια ισοπαλία με 3–3 εναντίον της Πορτογαλίας στο Παρκ Ολεμπίκ Λιοναί της Λυών στις 22 Ιουνίου 2016. Αργότερα έπαιξε στην ήττα με 4–0 από το Βέλγιο στη φΦάση των 16, στην οποία κατάφερε να επεκτείνει το ρεκόρ του ως ο γηραιότερος παίκτης που εμφανίστηκε στη διοργάνωση, σε ηλικία 40 ετών και 86 ημερών. Ανακοίνωσε την αποχώρησή του από την εθνική ομάδα στις 2 Αυγούστου 2016. Ωστόσο, στις 15 Νοεμβρίου 2016, έπαιξε στον αγώνα προς τιμήν του εναντίον της Σουηδίας, όπου αγωνίστηκε στα πρώτα 30 λεπτά της ήττας με 2–0.

Αθλητική φόρμα 
Σε όλη τη διάρκεια της καριέρας του, ο Κιράλι ξεχώρισε για το τέχνασμα του να φοράει μία αναγνωρίσιμη γκρι φόρμα αντί για σορτς σε σχεδόν κάθε αγώνα που είχε παίξει από το 1996. Αρκετοί σχολιαστές είχαν αναφερθεί την ασυνήθιστη ενδυμασία του. Σε συνέντευξή του είπε ότι έχει γκρι χρώμα γιατί του φέρνει καλή τύχη.

Σε συνέντευξή του στο UEFA.com είπε ότι «Είμαι τερματοφύλακας, όχι τοπ μόντελ. Είναι ουσιαστικά θέμα άνεσης. Έχω παίξει σε χώμα ή γρασίδι που έχει παγώσει το χειμώνα. Κάνει τα πόδια σου να πονάνε όταν βουτάς, έτσι η φόρμα φαινόταν προφανές. Παίρνω πάντα ένα μέγεθος παραπάνω για να διευκολύνω την κίνηση. Δοκίμασα σορτς κατά τη διάρκεια των θητειών μου στη Γερμανία και την Αγγλία, αλλά δεν μου ταίριαζε. Το τελικό αποτέλεσμα είναι πιο σημαντικό από την εμφάνισή».

Στατιστικά σταδιοδρομίας

Διακρίσεις 
Χέρτα Βερολίνου

 Λιγκ Καπ Γερμανίας: 2001, 2002

Παραπομπές

Εξωτερικοί σύνδεσμοι 
 
 
 
 
 
 

Ούγγροι ποδοσφαιριστές
Τερματοφύλακες ποδοσφαιριστές
Ποδοσφαιριστές Εθνικής Ουγγαρίας Κ18
Ποδοσφαιριστές Εθνικής Ουγγαρίας Κ21
Ποδοσφαιριστές Εθνικής Ουγγαρίας
FIFA Century Club
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Σόμπατεϊ Χάλαντας
Ποδοσφαιριστές Α΄ Κατηγορίας Ουγγαρίας
Ποδοσφαιριστές Χέρτα Βερολίνου
Ποδοσφαιριστές Μπούντεσλιγκα
Ξένοι ποδοσφαιριστές στη Γερμανία
Ούγγροι ποδοσφαιριστές στο εξωτερικό
Ποδοσφαιριστές Κρίσταλ Πάλας ΦΚ
Ποδοσφαιριστές Πρέμιερ Λιγκ
Ποδοσφαιριστές Φούτμπολ Λιγκ (Αγγλία)
Ποδοσφαιριστές Γουέστ Χαμ Γιουνάιτεντ
Ποδοσφαιριστές Άστον Βίλα
Ξένοι ποδοσφαιριστές στην Αγγλία
Ποδοσφαιριστές Μπέρνλι ΦΚ
Ποδοσφαιριστές Μπάγερ Λεβερκούζεν
Ποδοσφαιριστές Μόναχο 1860
Ποδοσφαιριστές 2. Μπουντεσλίγκα
Ποδοσφαιριστές Φούλαμ ΦΚ